Gizon baten gorpua aurkitu dute Lekeitioko portuan - Gizartea - Berria\nGizon baten gorpua aurkitu dute Lekeitioko portuan\n84 urteko Lekeitioko bizilagun bat da hildakoa. Gorpuak ez du indarkeria zantzurik, eta Ertzaintzak uste du uretara erori dela. Autopsia egingo diote.\nLekeitioko portua. / Marisol Ramirez/FOKU\nGizonezko bat hilik aurkitu dute, gaur, Lekeitioko portuan (Bizkaia), ontzien artean. Eusko Jaurlaritzako Segurtasun Sailak abisua jaso du 08:00ak aldera. Udaltzaingoa eta Ertzaintza portura joan dira, eta gorpua atera dute uretatik. Zerbitzu medikoek 84 urteko gizonezkoaren heriotza baieztatu dute.\nEtzaintzak ikerketa hasi du gizonaren heriotza argitzeko. Oraingoz argitu dena da gorpuak ez duela indarkeria zantzurik. Autopsia egin zain, heriotza istripu baten ondorio izan den hipotesia lehenetsi du Ertzaintzak. Eroriko bat edo zorabio bat izan eta uretara jausi dela uste du Ertzaintzak.\nLarrialdi zerbitzuek eman dute heriotzaren berri.\nLEKEITIO. Rescatado un cuerpo sin vida en el puerto de Lekeitio.\nLEKEITIOko kaian, gorpu bat erreskatatua izan da.#ura pic.twitter.com/leGBVSs1ER\n— SOS Deiak - 112 (@112_SOSDeiak) 2018(e)ko ekainaren 13(a)


Salbamendurako GKE batek gerra zibilean desagertutako 200 adingabe baino gehiago aurkitu ditu | Consumer\nSalbamendurako GKE batek gerra zibilean desagertutako 200 adingabe baino gehiago aurkitu ditu\narabera: Asteartea, 2003ko abuztuaren 19a\nEl Salvadorreko Haur eta Haur Desagertuen Bila Elkarteak (Probila) gerra zibilean desagertutako 200 adingabe baino gehiago aurkitu ditu (1980-1992), bere sorreraren bederatzigarren urteurrenarekin bat etorriz, atzo jakinarazi zuenez.\n“Orain arte, Pro Buscok 260 haur inguru konpondu ditu, gerrillaren aurkako borrokan armadak egin zituen operazioetan desagertu zirenak. 28 kasutan, adin txikikoak hil ziren”, azaldu zuen Jon Cortina apaiz jesuitak, Elkarteko zuzendaria.\nEl Salvadorrek bizi izandako gerra zibila, 75.000 hildako baino gehiago, 8.000 desagertu eta 12.000 lisatu zituena, 1992ko urtarrilaren 16an amaitu zen, Gobernuaren eta gerrillaren arteko Bake-Akordioen sinadurarekin.\nPro Bilaketaren sortzailea Gortina eta 1994ko abuztuan desagertutako haurren senideek sortu zuten, Chalatenango departamenduan, haur horiek non dauden jakiteko asmoz, eta 600 kasu baino gehiago izan ditu herrialde osoan.\nCortinak esan zuen, ebatzitako kasuetatik, “150 baino gehixeagotan gazteak beren familia naturalarekin elkartzen direla eta 80 bat kasutan badakigu non dauden, baina adopziozko familia batzuek ez dute nahi izan gazteak beren familia biologikoarekin harremanetan egotea”. Hamar gazte daude Frantzian, Italian, Belgikan, Herbehereetan, Suitzan, Erresuma Batuan, Guatemalan eta Hondurasen.\nBere ustez, atzerriko familiak adoptatzeko prozesuak ez ziren zilegi izan, izan ere, haurrak umezurtzak ziren eta abandonu materiala eta morala zuten, eta edozein epailek adopzio-agindu bat zabaltzen zuen, baina gazteek familia zuten, eta, askotan, gurasoak”.\nHala ere, azpimarratu zuen Pro Buscoren asmoa ez dela gazteek beren familia biologikoarekin itzultzea, baizik eta “haiek jakitea nor diren, eta nork egin nahi duen (itzuli); nahikoa handiagoak dira erabaki hori beren kabuz hartzeko”.\n1999az geroztik, El Salvadorreko Biltzar Legegilea azpimarratu du Pro Bus-ek, Bilaketarako Batzorde Nazional bat eratu dadin. Horri esker, indar armatuei presioa egin ahal izango lieke, gerran desagertutako pertsonei buruzko informazioa eman dezaten.\ndesagertuak El Salvador haurrak


Ekintzaile telematikoak – Sarean\nBy Jabi Zabala | 2003/08/17\nEra guztietako ekintzaileak aspaldi hasi ziren sarea erabiltzen. Salaketa publikorako bidea eta mezua zabaltzeko aukerak eskaintzen ditu Internetek. Salatu nahi den horretaz informazioa lortzeko, ekimenean laguntzeko prest dauden lagunak topatzeko eta ekintzen koordinaziorako ere balio du. Edozein unetan bihur gaitezke ziberekintzaile.\nEuskal kostaldea petroleoz zikinduta dagoela, gure enpresa erosi duen multinazionala langileak kaleratzen hasi dela, gobernuak egunkari bat itxi duela, saharauiek 27 urte daramatzatela erbestean eta inork ez duela ezer egiten… Mila adibide jar litezke. Herritar askok sentitu dute inoiz bidegabekeria baten aurrean zerbait egiteko beharra baina inpotentzia nagusitzen da akabuan, zer egin edo nola egin jakin ezik. Internauta askok sarean aurkitu dute haserre hori bideratzeko aukera. Akaso pankarta bat eskuan kalera irtetea beharrezkoa izango da kasu askotan, baina badira gizartean eragiteko bide berri eta eraginkorrak.\nSarean eragiteko ez da ezinbestekoa talde batean antolatuta egotea, baina ekimen kolektiboek indar gehiago izan ohi dute. Esaterako, globalizazioaren aurkako mugimendua, funtsean bakoitza bere etxean dauden ekintzailez osatua dago, telematikoki koordinatzen diren ekintzaileek posta zerrendak erabiltzen dituzte eztabaidatzeko edo chat berriketa bilera birtualak egiteko. Antolakuntza modu horrek sarearen beraren egitura bezalakoa da, ez dago bilgune edo zentru bat, nodo independienteak baizik. Kaleko manifestazioak, hitzaldiak edo liburuen edizioa koordinatzeko erabiltzen dute sarea. Webguneari dagokionez, Indymedia sarea mundu osoan zabalduta dauden tokian-tokiko informaziogunez osatua dago. Internautak berri emale dira komunikabide kolektibo horietan baina ez dira webgunearen diseinuaz edo edizioaz arduratu behar.\nFuntsean, ziberaktibismoaren tresna nagusiak webguneak eta posta elektronikoa dira. Webguneak salatu nahi dugunaren gaineko informazio guztia bildu behar du eta ezinbestekoa da, sarean gure kanpainia horren erreferentzia izango delako. Bertan, testuak ezezik, argazkiak edo bideoak jar daitezke gure salaketa frogatzeko. Nahi beste dokumentazio jar dezakegu baina, beti ere, era txukunean aurkeztuta. Webguneak ondo egituratua egon behar du eta hasieran oinarrizko informazioa soilik eman behar dugu. Bertan menua jarriko dugu dokumentazioa, bideoak, argazki galeriak eta testu gehigarriak egongo diren webguneko beste orrialdeetarako loturekin.\nNetAction elkarteak bere The virtual activist ikastaroan hainbat aholku ematen ditu. Esaterako, webgune «xaloa eta informatiboa» egitea, nabigazioa zaildu lezaketeen Java edo Flash aurkezpen ikusgarririk gabe. Gurekin kontaktuan jartzeko bideak eskaini behar ditugu, e-postaz edo telefonoz. Beti galdera berak erantzuten ez ibiltzeko, komeni da SEG edo Sarritan Eginiko Galderak (FAQ ingelesez) izeneko orrialdea egitea.\nAhal den guztietan eman behar dugu webgunearen berri, saretik kanpo egiten dugun edozein komunikaziotan edo mezu elektronikoetan webgunearen helbidea jartzea gogorarazten digu NetAction-ek, interesa dutenek bertan aurkituko baitute informazio gehigarri guztia.\nPosta elektronikoari dagokionez, neurriz erabili behar dugu tresna hau gure mezua zabaltzeko. «Bidali ahalik eta lagun gehienei» gisako mezuak ez dira oso eraginkorrak. Aitzitik, oso kaltegarriak izan daitezke. Edozein mezu katetan bezala, etengabe berbidaltzearen ondorioz e-posta helbide pertsonalez betetzen dira mezuok eta gure helbidea milaka lagunen ordenagailuetan agertuko da. Horrek bi ondorio negatibo izan ditzake: batetik, haiek birus batek kutsatu ostean birusak bere burua gure helbidera bidaltzea. Bestetik, gure helbideak spammer baten eskuetan jaistea eta, handik gutxira zabor mezu komertzialen izurritea jasaten hastea. Horren ordez, guk bidalitako mezuetan lagunen helbideak Bcc eremuan sartu behar dira, jasotzaileek besteen helbideak ikus ez ditzaten.\nAre absurdoagoa da gure aldarrikapena sina dezaten mezu katea sortzea. Ilogikoa da, guk ez baititugu sinadura berriak jasoko eta sinadurak ez baitira denak bata bestearen atzean metatuko. Hobe dugu e-postaz zure webgunearen helbidea ematea eta jendeak sinatzeko formularioa bertan ezartzea. Edozein modutan, mezuak bidaltzea eskatu ez digutenei bidaliz gero spam-tzat har dezakete, nahiz eta zerrendatik kentzeko bidea eman. Internauten haserrea piztu ohi da horrelako mezuak sarri errepikatzen direnean.\nOhiko tresna bi horiez gain, badira beste baliabide batzuk, azken aldion erabiltzen ari direnak. Flash animazioak webgune baten hasierako orrialdean ez dira egokiak, baina irudimentsuak eta ironikoak badira, azkar zabalduko dira saretik. Sonatua izan da aurten Avertefue kanta, marea beltza dela eta espainiar gobernuaren kontra ateratako Asereje-ren bertsio ironikoa. Gerraren kontrako animazioak, Flash jokoak edo Power Point aurkezpenak izugarri hedatu dira e-postaz.\n← Buber sariak abian Barraskiloak Cancunera →


Rosa Azkarate: "Badaude egunak, leku faltagatik, ez duguna musika eskolako eskaintza zabaltzerik" - Elorrio - Anboto.org\nRosa Azkarate: "Badaude egunak, leku faltagatik, ez duguna musika eskolako eskaintza zabaltzerik"\nAnboto 2016-01-29 09:26\nGaramenditar Agustin musika eskolak ospakizunez betetako urtea izan du 2015a. ‘Bizia irrika’ abestia sortzeko ere aprobetxatu dute 25. urteurrena. 80 bat ikaslegaz eman zituzten aurreneko pausoak. Gaur egun, 250 ikasle ari dira bertan.\nMusika eskolaren 25. urteurrena ospatu duzue 2015ean. Biharamunagaz hasi duzue 2016a?\nAbenduko urteurren kontzertua oso bitaminaduna izan zela esango nuke. Oso pozik gelditu zen jendea. Urteko azken ekitaldiagaz harrituta geratu ziren herritarrak ere. Oso ondo antolatutako ekitaldia izan zen, eta uste dut denon ahotan egon dela gabonetan. Ikasle ohi askok parte hartu zuten, gainera. Antton Uriarte ikasle ohiak ahotsa jarri dion ‘Bizia irrika’ kanta berria ere aurkeztu genuen.\nUrteurren ospakizunen amaiera gisako ekintzagaz pozik, beraz.\nOso pozik. Urtean zehar hainbat ekintza egin ostean, azken eskola egunean ekitaldi berezia antolatu genuen. Arriola bete egin zen, eta giro paregabea sortu zen. Ekitaldian parte hartu zuten umeek disfrutatu egin zutela uste dut, eta hori transmititu egin zela. Zorion piloa jaso dugu, eta jendea oso gustura geratu da.\n‘Bizia irrika’, urteurrenerako sortutako ereserkiaren estreinaldia izan zen.\nBai. Joxe Garaizabalena da letra, eta eskolako irakasle Mikel Gaztañagak egin du musika. Irailean prest genuen. Azaroan egin genuen grabazioa, eta bideoklipa ere bai. Horren guztiaren aurkezpena izan zen abenduko ekitaldia. Oraindik badaude abestia eta bideoklipa batzen dituen CDak, eta erostera animatu gura nuke jendea.\nIkastetxeetako guraso elkarteek hezkuntza musikala emateko ikusi zuten premiari erantzunez eman zituen lehenengo pausoak musika eskolak.\nBai. Umeei musika eskaini gura zietela-eta hasi ziren mugitzen herriko eskoletako guraso elkarteak 80ko hamarkadan. Orduan, irakasleok ikastetxez ikastetxe ibiltzen ginen musika irakasten, eskolaz kanpoko jarduera legez.\n1990ean sortu zen elkarte moduan musika eskola.\nEskaintza batu, eta eraikin propioa izateko premia sortu zen. Gainera, aurreikusita zegoen musika eskolak arautuko zituen lege berria. Guraso elkarte guztiak batu, eta elkartea sortu zuten; Elorrioko Udalak eraikina utzi zien —mantenua udalaren ardura da—.\n1992an ofizializatu zen.\nOrduan sortu zen Musika Eskolaren Legea, eta gurdi horretan sartu ginen. Berez, musika eskola izan guran sortu zen elkartea, helburu horregaz, eta ez eskola arautua. Zaletasuna sortzea gura zuten, eta herrian umeek musika ikasteko aukera izatea. Lauzpabost gelagaz hasi ginen: piano, akordeoi, biolin eta saxo eskolak ematen genituen. Urteekin, premien arabera, hazten joan gara; eskaerei erantzuten. Orain, nahiko estu gaude.\nTxiki geratu da eraikina?\nBai. Badaude egunak, leku faltagatik, ez duguna eskaintza zabaltzerik. Premiez eta hobetzeko dugunaz jardun dugu udal arduradunekin, baina, ikusteko dago nola bideratuko den hori dena.\n25 urte ez da ibilbide laburra. Musika bizi eta irakasteko modua asko aldatu da?\nBai. Irakaskuntzari dagokionez, metodologia aldetik, itzela da aldea. Ordukoak eta gaur egungoak ez dute zerikusirik. Lehen, solfeoa ikasi beharra zegoen aurretik, gero, instrumentua hartzeko. Orain, instrumentua eta musika hizkuntza batera hasten dira ikasten ume batzuk; izena ere aldatu da: solfeo zena musika hizkuntza da. Zaletasuna sortzea eta musika egitea da, orain, helburua; azterketak ahaztuta ditugu bai gurasoek bai guk.\nEta ikaslearen profila aldatu da?\nBai. Lehenengo urteetan ikasle gehienak umeak ziren: 12 urte arteko neska-mutikoak. Galbahe txiki bat ematen da DBH hasterakoan; eta, gero, batxillergoan ere, askok utzi egiten dute. Baina, duela 6-8 urte, gero eta nagusi gehiago hasi ziren izena ematen. Badago helduen mugimendu bat: ikasle ohiak dira batzuk; besteak, seme-alabak eskolan dituztenak, instrumentu bat jotzera edota musika apur bat ikastera animatu direnak.\nBatxillergoan igartzen da, batez ere, askok utzi egiten dutela?\nIkasketa mailak eskatuta, kanpora badoaz ikastera, badaude hor hainbat arazo. Aurretik, baina, Lehen Hezkuntzakoa dago. Adin horretan, garrantzitsua da lagunekin irtetea, bestelako gauzak egitea, eta instrumentu bat jotzeak eskatzen duen ahalegina bestela baloratzen da. Normalean, instrumentuagaz gozatzeko gai direnean, utzi egiten dute. Pena handia da. Hor ari gara, 12-16 urteko gazteak mantentzeko Konboak prestatzen, ia erakargarriagoa egiten zaien.\nHor ari zarete indarrak jartzen...\nBai. Ia musika modernoagoa eskainiz zerbait egin dezakegun.\nBadago instrumentu nagusirik?\nTrikitia da erregea edo erregina! Gitarra klasikoaren eskaria ere handia da, benetan. Urterokoak dira horiek. Horrez gain, momentu honetan, bateria eskatzen ari dira asko. Zailagoa egiten zaigu, aldiz, haizezko instrumentuak mantentzea. Horiek erakargarriago zelan egin lantzen gabiltza; musika eskola izateko, derrigorra da-eta instrumentu batzuk mantentzea.\nZein da orain erronka?\nDaukagunari eustea nahiko lan gogorra eta garrantzitsua da. Eskaintza zabala dugu, eta hori bizirik mantentzea nahikoa da momentuz. Ikastetxeekin hartuemana mantentzen dugu, eta kontzertu didaktikoak egiten ditugu eurentzat. Eskolaren funtzionamendua nahiko dinamikoa da, eta hori mantentzea eta berrikuntzaren bat sartzea lan handia da.\nElorrioko musika eskolaren bideoklipa\nAnboto 2016 urt 11 Elorrio\nGaramenditar Augustin musika eskolako kideek 25.urteurreneko abestia sortu dute, eta bideoklipa ere grabatu dute. Hona hemen Bizi irrika izeneko ab...


Eibar, 2019-02-15 UEUko Markeskoa jauregian,\nOtsailaren 15ean, ostirala, goizean 9:30-13:00 arituko gara.\n↑ Gonzalez, Galder, «Zer falta da nire jakintza eremuan? Erantzunen bila Petscan eta Massviews tresnekin», EWKE bloga, . Noiz kontsultatua: 2017-11-27.\nAzken aldaketa 6 otsaila 2019(e)an, 09:59(e)tan


Futbolaren balio hezitzaileak lantzen, Mondraren campusean - Arrasate - 2015-07-06 - Goiena.eus\nFutbolaren balio hezitzaileak lantzen, Mondraren campusean\nJokin Bereziartua Lizarazu 2015-07-06 17:32\nCampuseko lehen egunean ateratako talde argazkietako bat.\nGaur hasi eta uztailaren 30era arte 100 mutiko inguruk hartuko dute parte Mondraren futbol campusean. Apirilean egin zuten lehenengoz eta izan zuen arrakasta ikusita uztailean errepikatu egin dute: "Ekimena errotzea da helburua. Apirilekoa ederto irten zen, orduan ezagutu gintuztenetako askok errepikatu egin dute-eta. Campusa handitzen joatea nahi dugu, Mondrarendako eta Arrasaterendako ona izango delako", adierazi du Mondrako entrenatzaile eta campuseko arduradun Josu Zubiak.\n"Campusaren lehen helburua da umeek ondo pasa dezatela. Hortik harago, garrantzitsuak iruditzen zaizkigun balioak transmititu gura ditugu. Errespetua, laguntasuna, talde-lana, konpartitzea... Futbolean ikastea aitzakia da balio hezitzaileak barneratzeko". Hitz horiekin deskribatu ditu Josu Zubiak Mondraren futbol campusaren helburuak.\nDatozen lau asteotan askotariko ekintzak egingo dituzte, Donostiara txango bat eta guzti: "Futbolaz aparte beste ekintza batzuk ere egingo ditugu eta adimen emozionala ere landuko dugu, besteak beste. Marititzen eta eguenetan futbolean egin ostean igerilekuetara joaten gara eta eguaztenetan Donostiara goaz skate-a edo surfa moduko diziplinak ezagutzera", dio Zubiak.


Noiz sortua: Asteartea, 14 Azaroa 2006 02:00\nMaiatzaren 21ean montenegroarrek erreferendumaren bidez erabaki zuten independienteak izatea edo ez. Europako Batasunak bi baldintza jarri zituen emaitzak errespetatzeko: boto positiboak %55era heltzea eta partehartzea %50 baino altuagoa izatea. Botoen %55,5 independentziaren aldekoak izan ziren eta partehartzea %86,49koa izan zen, eta beraz Montenegrok independentzia aldarrikatu zuen.\nIbarretxek, demagogia erabiliz, Europako Batasunak Montenegroren autodeterminazio eskubidea aitortu zuela esan zuen, Zapaterok eskubide hau erabiltzea ezinezkoa dela esan zuenaren aurka. Honenbestez Ibarretxek esan zuen “Europa demokratikoan” Euskal Herriarekin berdina gertatzea espero duela.\nGuretzat beharrezkoa da klaseko ikuspuntutik aztertzea gai hau. Arazo nazionalak historian paper aurrerakoia edo erreakzionarioa joka dezake, klaseko interesen arabera. Marxismoak arazo nazionalarekiko bere jarrera zehazteko galdera hauek egiten ditu: zein klaseren interesak defendatzen ditu? Zein klase dago buruan? Hau da auzi erabakiorra. Beharrezkoa da diskurtso anbiguoak aztertzea atzean noren klase interesak dauden jakiteko. Mugimendu nazional guztietan burgesiak interes berezia edukitzen du, mistizismoan eta demagogian gordeta, Ibarretxek ondo erakusten duen bezala. Kasu guztietan langile klasea burgesia nazionalistatik banandu behar da, hau langile mugimenduaren etsaia baita.\nBalkanak banatzeko potentzia inperialisten borroka XIX. mendean hasi zen Inperio Otomandarraren deskonposaketarekin. Errusia tsarista, Britainia Handia, Alemania, Frantzia eta Austro-Hungaria hainbat gerra, maniobra diplomatiko, azpijoko dinastiko etabarretan nahaspilatuta ibili ziren “balkanizazioaren” fenomenoaren oinarriak jarriz. Prozesu honek Balkanetako gerrak sortu zituen Lehen Mundu Gerra ekarriz. Bigarren Mundu Gerran berriz naziek Kroazia Handiaren ideia bultzatu zuten kroaziar-serbiarren aurkako zapalketa ankerra ekarriz. Bestalde, faxista italiarrek, beren interesen defentsan, Albania Handiaren ideia bultzatu zuten. Bi kasuetan Balkanetako herriak manipulatuak izan ziren potentzia atzerritarren interesen arabera.\nBigarren Mundu Gerraren ondoren, Jugoslavian, ekonomia planifikatu eta nazionalizatuarekin ekoizteko indarren garapen garrantzitsua eman zen. Arazo nazionalak atzera egin zuen herrien arteko mestizajearekin eta bizi kalitatearen maila asko igotzearekin. Serbiarren, kroaziarren eta musulmanen arteko iraganeko gorrotoa gutxitu egin zen eta hau noski gertakizun aurrerakoia da. Hala ere, errealitatean, errepublika bakoitza bere burokrazia nazional propioaren mendean egon zen. Burokrazia bakoitzak txobinismoa eta beste errepublikekiko ezberdintasunak erabiltzen zituen posizio pribilegiatuagoak lortzeko. Modu honetan sortu ziren Jugoslavia zatitzeko oinarriak.\nInperialismo alemaniarra izan zen azkenik Jugoslavia zatitu zuen azkeneko gerra bultzatzearen erantzulea. Burgesia alemaniarrak eskuak zikinduta dauzka errugabeen odolarekin. Europako ekonomia indartsuenaren jabe izanda bere boterea handitzeko aukera ikusi zuen ekialdeko erregimenen erorketarekin. Herriak zatitu, gorroto etnikoa zirikatu, arrazista fanatikoak armatu; dena zilegi izan zen irabazi kapitalistak handitzeko. Nahiz eta denek izan alemaniarren maniobrek gatazka armatu bat sortuko zutenaren berri, inongo lider europearrek ez zuen hori ekiditeko saiakera sendorik egin.\nXX. mendeko historia guztiak erakusten du Balkanetako herrien helburu nazionalak ezin direla konpondu oinarri kapitalisten gainean. Egoera honetan, “autodeterminazio eskubidea”, potentzia inperialista baten edo bestearen azpijoko erreakzionarioak disimulatzeko da. Marxismoak nazio guztien autodeterminazio eskubidea defendatzen du, nahitaezkoa da nazio zapalduen arazo nazionalari irtenbideak bilatzeko. Montenegroko erreferenduma ariketa demokratiko bat izanik derrigorrezkoa da montenegroarrek erabaki dutena defendatzea exijitzea. Baina hau esatea ez da nahikoa. Baldintza konkretu batzuetan, “autodeterminazioa” burla bat da, baita Montenegron ere. Lortu al du Montenegrok subiranotasun nazionala? Ez. Leninek gainera mila aldiz esan zuen autodeterminazio eskubidea ez dela eskubide absolutu bat. Berak zioen langile klasearen eta iraultza mundialaren interesei lotuta egon behar duela. Burgesiaren gansterrak eta mafiak bakarrik onuratu dira Jugoslaviaren balkanizazioarekin. Beharrezkoa da liskar nazionalak ezabatzea eta balkanetako herrien federazio sozialista baten alde egitea, nazio bakoitzak nahi duen autonomia guztia izanez.\nZERGATIK ONARTU DU EUROPAKO BATASUNAK MONTENEGROREN AUTODETERMINAZIO ESKUBIDEA ETA EZ DU EUSKAL HERRIAREKIN BERDINA EGITEN?\nErreformismoarentzat autodeterminazio eskubidea “jaiotzetiko” eskubide bat da eta beraz Estatu Espainiarrak, frantziarrak eta Europako Batasunak onartu egin beharko lukete. Marxismoak berriz azaltzen du kapitalismoan ez dagoela eskubide edo moral absoluturik klaseko borrokaren gainetik. Burgesiak autodeterminazio eskubidea bere klaseko interesak defendatu behar dituenean erabiltzen du soilik. Ekialdeko erregimen ohien independentzia prozesuak inperialismoak bultzatuak izan dira ekonomía planifikatua zuten herriak banatzeko eta dominatzeko. Ekoizpen kapitalistaren harremanak ezartzea izan da honen helburu nagusia eta Europako Batasuna prozesu honen babesle izan da burgesia europearraren interesak defendatuz. Europako ekialdeko herriekin alderatuz mendebaldeko Europan ekoizpen kapitalistaren harremanak aspalditik daude ezarrita. Horregatik ukatzen diote Estatu espainiarrak, frantziarrak eta Europako Batasunak autodeterminazio eskubidea Euskal Herriari, bi estatuei merkatuak galtzea suposatuko bailiokete. Europako Batasunak ez du babestuko Euskal Herriaren autodeterminazio eskubidea zeren Europako beste estatuetan antzeko fenomenoak gertatzeko arriskua egongo bailitzateke burgesiaren interesak baldintzatuz. Sozialismoaren aldeko borroka da subiranotasun nazionala lortzeko modu bakarra Kuban gertatu zen bezala, ez dago lasterbiderik.\nNBE eta Europako Batasunean itxaropena edukitzea okerra da, ez dira Euskal Herriko eta Montenegroko gehiengoaren lagunak, etsaiak baizik. Montenegrori, inperialismoak eta burgesiak jabego pribatuaren babesa, atzerriko inbertsioak eta munduko ekonomía kapitalistan sartzea eskeintzen dizkiote. Badakite bai ondo herri zapalduek “merkatu ekonomiak” zer ekartzen duen. Hau da Montenegrorentzako errezeta. Montenegro lehen nazio zapaldua zen, baina zapaldua izaten jarraituko du zeren lortu duen “independentziakin” inperialismoarentzat “kolonia” bat izaten jarraituko du. Independentziak ez du Montenegroren funtsezko arazorik konponduko, ez ekonomikorik, ez kulturalik... Kasu guztietan, esperientziak erakutsi du Balkanetako herriek ez dutela inoiz askatasuna lortuko potentzia atzerritarren morroiak izanda.\nJarrera utopikoa al da Balkanetan solidaritatezko klaseko politika internazionalista baten alde egitea? Burges txikientzat noski politika hau ezinezkoa da, txobinismoaren eta gorroto nazionalaren indar garaitezinen aurrean. Historiak erakutsi du hori ez dela egia. Bigarren Mundu Gerran egindako basakeria etnikoek (batez ere serbiarren aurka) ez zuten eragotzi gerraren ondorengo hamarkadetan serbiarrak eta kroaziarrak batera bizitzea nolabaiteko harmonian. Funtsezko garrantzia izan zuten honetan noski ekonomia planifikatuak eta nazionalizatuak, urtean ekonomia %10 igotzen zelarik. Gizartearen eraldaketa sozialistarekin berriro ere baldintzak eman daitezke herrien batasun harmoniatsu bat lortzeko Balkanetako Federazio Sozialista sortuz, Europako Herrien Federazio Sozialista eta Errusia Sozialistari elkartuta. “Utopia” bat izatetik urrun, Balkanetako Federazio Sozialista da irtenbide bakarra Balkanetako herrientzat. Ahaztu gabe noski erabateko autonomia izango lukeela herri bakoitzak eta nola ez herri guztien autodeterminazio eskubidea aitortuz.


'Gizon zoriontsuaren alkandora' - Kulturklik\n"Gizon zoriontsuaren alkandora"\nAzpeitia 2019(e)ko Azaroak 10\nAzpeitiko Euskal Antzerki Topaketak 2019ren barruan.\nBehin bazen oso gaixorik zegoen Tsar bat. Diagnosia: “Gizon hau ez da zoriontsua”, sendabidea: “Gizon zoriontsu bat aurkitu behar duzue, Tsarrak horren alkandora jantzi dezan”. Paraiso Antzerkiak gizadiaren abentura handienetako batean parte hartzera gonbidatzen zaituzte, hau da, zoriontasuna bilatzera.\nNor da munduko emakume edo gizonik zoriontsuena? Galdera honi erantzuten saiatzen dira komedianteak “Gizon zoriontsuaren alkandora” obran. Eta hau da helarazi nahi diegun galdera Euskal Herriko haur guztiei.\nDiru gehien duena izango da? Aktoresarik pot eta xarmantena? Indartsuena edo boteretsuena? Zintzoena? Modernoena edo “guay”ena?\nTolstoiren jatorrizko ipuineko paisaien eta irudi guztiak islatzen dituen dramaturgia bisual eta poetiko baten bidez garatzen da ikuskizuna, ikusleak une oro harritu nahi dituzten proiekzioen eta ikusizko efektuen bidez.\nIkuskizunaren euskarazko testua Patxi Zubizarreta idazlearena da. Patxi Zubizarretak Edelvives sari bat irabazi du 2018an.\nEgilea: Leon Tolstoi\nAntzezleak: Ainara Unanue - Aitor de Kintana\nEspazio eszenikoa: Olatz Arizmendi, Joan Peña\nJantziak: Fes-t’ho mirar, Olatz Arizmendi\nIrudiak – animazioak – film laburrak: Cesar Samaniego, I+G Stop Motion, Ferran Blanch, Begonya Ferrer, Evelina Kolovoy, Monica Benabarre\nBideoen garapena: I+G Stop Motion, Ferran Blanch, Begonya Ferrer\nArgiztapenaren diseinua: Kandela Iluminación, Sergio Sisques, Stagelab\nMusika-konposizioa: Antoni Tolmos\nItzulpena euskarara: Patxi Zubizarreta\nZuzendaria eta Dramaturgia: Ramón Molins\nData 2019(e)ko Azaroak 10\nLekua Soreasu Antzokia\nZenbatekoa3 / 5 €\nWeb Soreasu Antzokia


Tiro en la cabeza (Tiro bat buruan) | AROVITE\nDrama | Cine experimental. Terrorismo. ETA


DIOS Y LA IGLESIA EN LA EXPERIENCIA DE LAS MUJERESJAINKOA ETA ELIZA EMAKUMEEN ESPERIENTZIAN - Foro Gogoa\nJAINKOA ETA ELIZA EMAKUMEEN ESPERIENTZIAN\nHizlaria: León Martín Trinidad\nJainkoa, emakumeak eta Eliza. Irudituko luke hiru errealitate horiek independenteak direla, ez dutela haien arteko loturarik, alegia; eta helburu kapritxosoak dituen pentsalariren batek bildu dituela, hiruei buruzko zerbait esateko asmoz.\nGaurko gogoetan zehar erakutsiko digutenez, ez dira loturarik gabeko errealitateak eta hiruen arteko erlazioei buruzko zerbait esatea eta hirurak modu integratuan ikustea, hirutasun-komunio antzeko zerbait balira bezala, ez da, inolaz ere, asmo zentzugabeko bat.\nGaurko azalpenak printzipioz ez du azterketa sakon eta zehatza izateko asmo handirik, ez edukian, ezta forman ere, esan nahi baita, hau bezalako foro batek bilatzen dituen helburuetatik. Hitzaldiaren asmoa bizitzarako interesgarri izan daitekeen gai bati buruzko gogoeta-ildo batzuk eskaintzea da, sinestun edo erlijio-dimentsioan oinarritua eta, kasu honetan, emakumeen ikuspegitik begiratua; hau da, historian baldintza propio batzuekin parte hartzen duen giza multzo konkretu baten ikuspegitik. Hori guztia erlijioaren errealitatearen barrenean, hau da, ordena sakratuan kokatua dagoen arren, gizarte-sistemek eta kulturek sakonki baldintzatzen duten errealitate batean; izan ere Eliza kultura eta gizarte horietan haragitzen baita, “kontrasteen errealitate“ bat sortuz.


Itzulpenak → Kopanito All-Starts Soccer\nKopanito All-Starts Soccer\nKopanito trebetasunean oinarrituriko jokoa da. Honek esan nahi du jokoaren mekanika ikasi beharko duzula denboran zehar (bizitza errealeko futbolean bezala). Zehaztasuna eta erreflexuak landu beharko dituzu jokalari hobea izateko. Zorteak tarte txikia dauka Kopaniton. Jokalari onenak irabazten du, eta ez dago futbolarien estatistikarik zuri laguntzeko. Zeureak dira estatistikak.\nPartidan zehar, nohizean behin, supermugimenduak erabiltzeko aukera emango zaizu: superjaurtiketa indartsu bat, atetik baloiak kanporatzeko haizagailua, telegarraioa, baloi-imana,... Ondo erabili, eta zeurea da garaipena!\nUne honetan behintzat, Kopanito jokoa erosteko aukera bakarra Steam plataforma bidezkoa da:\n'Kopanito All-Stars Soccer' Steam plataforman\nNola instalatu itzulpena\nDeskargatu kopanito-eu.zip fitxategia jarraian datorren esteka erabiliz, eta erauzi edukia jokoaren karpeta gainera. Direktorioak elkartu nahi dituzun galdetzen badizu, erantzun beti baietz. Jokoaren karpeta-egituran hainbat fitxategi eta karpeta sortuko dira, euskarazko itzulpenak gehitzeko.\nJokoaren direktorioa sistemaren arabera ezberdina izan daiteke. Adibidez, Ubuntun, eta Steam bidez instalatu baduzu jokoa:\n/home/[erabiltzailea]/.steam/steam/steamapps/common/Kopanito All-Stars Soccer\nDeskargatu itzulpena (azken eguneratzea: 2020-04-02)\nWeb ofiziala: https://www.kopanitosoccer.com


Gazte Abertzaleakek gogorarazten die turistei Euskal Herrian daudela\nHome » Albiste aukeratuak » Gazte Abertzaleakek gogorarazten die turistei Euskal Herrian daudela\t»\n17 Abu, 2017 Albiste aukeratuak, Prentsa Oharrak, Turismoa\nGazte Abertzaleakek kanpaina bat abiarazi du bisitatzen gaituzten pertsonei “historia, kultura eta hizkuntza propioa duen lurralde batean daudela eta Euskal Herria deitzen dela” kontzientziatzeko. Eusko Alkartasunako gazte erakundeak turistentzako erreferentzialak diren tokietan “You are in the Basque Country, neither Spain nor France” (Euskal Herrian zaude, ez Espainian, ezta Frantzian ere) leloa duten kartelak jarriko ditu eta pegatinak banatuko ditu turisten artean.\nGazte erakundearen aburuz, turismoaren sektorea “munduari zer eta nor garen erakusteko balio duen heinean, sektore estrategiko bat da”. “Gure apustua turismo jasangarriaren aldekoa da, zentzu guztietan; auzotarrekin elkarbizitzan dagoena, lan baldintzak eta inguru giroa errespetatzen dituena, eta non dagoen eta bere ingurua zein den jakitera ematen duena”, adierazi dute.\nAzkenengo honen harira, erakunde publikoek horretan huts egiten ari direla baloratu dute. “Lehen, EAJk oso gutxi egiten zuen Euskal Herria atzerrian saltzeko, baina PSE Eusko Jaurlaritzako Turismo sailera heldu denetik inboluzio bat eman da, sozialistek uniformizaziorako dituzten obsesioengatik”.\nGazte Abertzaleakeko kideek turismo arloan atzerapauso garrantzitsu bat eman dela esan dute. Beraien ustez, turismoa merkantilizatu eta hutsaldu da, herri ikuspegia itxuragabetuz eta soilik epe motzerako eragin ekonomikoa aintzat hartuz. Rosa Diezen garaiko eslogana erabiliz, “´etorri eta kontatu” filosofiatik “etorri eta kontsumitu”-ra pasa gara”.\nArtxiboak Hautatu hilabetea 2019(e)ko martxoa 2019(e)ko urtarrila 2018(e)ko azaroa 2018(e)ko abuztua 2018(e)ko martxoa 2018(e)ko urtarrila 2017(e)ko abendua 2017(e)ko azaroa 2017(e)ko urria 2017(e)ko iraila 2017(e)ko abuztua 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko otsaila 2017(e)ko urtarrila 2016(e)ko abendua 2016(e)ko azaroa 2016(e)ko urria 2016(e)ko iraila 2016(e)ko uztaila 2016(e)ko ekaina 2016(e)ko maiatza 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko urria 2015(e)ko iraila 2015(e)ko abuztua 2015(e)ko uztaila 2015(e)ko ekaina 2015(e)ko maiatza 2015(e)ko apirila 2015(e)ko martxoa 2015(e)ko otsaila 2015(e)ko urtarrila 2014(e)ko abendua 2014(e)ko azaroa 2014(e)ko urria 2014(e)ko iraila 2014(e)ko abuztua 2014(e)ko uztaila 2014(e)ko ekaina 2014(e)ko maiatza 2014(e)ko apirila 2014(e)ko martxoa 2014(e)ko otsaila 2014(e)ko urtarrila 2013(e)ko abendua 2013(e)ko azaroa 2013(e)ko urria 2013(e)ko iraila 2013(e)ko abuztua 2013(e)ko ekaina 2013(e)ko maiatza 2013(e)ko apirila 2013(e)ko martxoa 2013(e)ko otsaila 2013(e)ko urtarrila 2012(e)ko azaroa 2012(e)ko apirila 2012(e)ko martxoa 2012(e)ko otsaila 2012(e)ko urtarrila 2011(e)ko urria 2011(e)ko iraila 2011(e)ko uztaila 2011(e)ko ekaina 2011(e)ko maiatza 2011(e)ko apirila 2011(e)ko martxoa 2011(e)ko otsaila 2011(e)ko urtarrila 2010(e)ko abendua 2010(e)ko azaroa 2010(e)ko urria 2010(e)ko iraila 2010(e)ko abuztua 2010(e)ko uztaila 2010(e)ko ekaina 2010(e)ko maiatza 2010(e)ko apirila 2010(e)ko martxoa 2010(e)ko otsaila 2010(e)ko urtarrila 2009(e)ko abendua 2009(e)ko azaroa 2009(e)ko urria 2009(e)ko iraila 2009(e)ko abuztua 2009(e)ko uztaila 2009(e)ko ekaina 2009(e)ko maiatza 2009(e)ko apirila 2009(e)ko martxoa 2009(e)ko otsaila 2009(e)ko urtarrila 2008(e)ko abendua 2008(e)ko azaroa 2008(e)ko urria 2008(e)ko iraila 2008(e)ko abuztua 2008(e)ko uztaila 2008(e)ko ekaina 2008(e)ko maiatza 2008(e)ko martxoa 2008(e)ko otsaila 2008(e)ko urtarrila 2007(e)ko abendua 2007(e)ko azaroa 2007(e)ko urria 2007(e)ko iraila 2007(e)ko abuztua 2007(e)ko uztaila 2007(e)ko ekaina 2007(e)ko maiatza 2007(e)ko apirila 2007(e)ko martxoa 2007(e)ko otsaila 2007(e)ko urtarrila 2006(e)ko abendua 2006(e)ko azaroa 2006(e)ko urria 2006(e)ko iraila 2006(e)ko abuztua 2006(e)ko uztaila 2006(e)ko ekaina 2006(e)ko maiatza 2006(e)ko apirila 2006(e)ko martxoa 2006(e)ko otsaila 2006(e)ko urtarrila 2005(e)ko abendua 2005(e)ko azaroa 2005(e)ko urria 2005(e)ko iraila 2005(e)ko abuztua 2005(e)ko uztaila 2005(e)ko ekaina 2005(e)ko maiatza 2005(e)ko apirila 2005(e)ko martxoa 2005(e)ko otsaila 2005(e)ko urtarrila 2004(e)ko abendua 2004(e)ko azaroa 2004(e)ko urria 2004(e)ko iraila 2004(e)ko abuztua 2004(e)ko uztaila 2004(e)ko ekaina 2004(e)ko maiatza 2004(e)ko apirila 2004(e)ko martxoa 2004(e)ko otsaila 2004(e)ko urtarrila 2003(e)ko abendua 2003(e)ko azaroa 2003(e)ko urria 2003(e)ko abuztua 2003(e)ko uztaila 2003(e)ko ekaina 2003(e)ko maiatza 2003(e)ko apirila 2003(e)ko martxoa 2003(e)ko otsaila 2003(e)ko urtarrila 2002(e)ko abendua 2002(e)ko azaroa 2002(e)ko urria 2002(e)ko apirila\nGaiak Hautatu kategoria Adierazpena Albiste aukeratuak Alkartasuna Fundazioa Aniztasuna antifaxismoa Araba Audientzi Nazionala Autokudeaketa Bakea Bakebidean Barakaldo Berdintasuna Berria Beste Web Orrialdeak Bideoak Bilbo Bildu Bizigay Catalunya Deklarazioa Denetarik Diaspora Donostia Editoriala EFAY Ekintzak Ekologia Elkarrizketa Emakumea Emantzipazioa Errefuxiatuak ESAIT Eskubide Sozialen Karta Eskubide zibil eta politikoak Etxebizitza Euroaginduak Europa Euskadiko Gazte Kontseilua Euskal Herria Bildu Euskal Herria Ezkerretik Euskal Herriko Selekzioa Euskal-Herria Euskara Eusko Alkartasuna Eusko Legebiltzarra Feminismoa Galiza Galiza Nova Gara Gasteiz Gazte bat parlamentuan Gazteherria Gaztekaria Gazteria Gaztetxea Gernika Gernikako Akordioa Gipuzkoa Greba Gure Esku Dago Haritzen txokoa Hauteskundeak Herriz Herri Hezkuntza Ibonen txokoa Ikastaroak Independentistak Ingurumena Iritzia Jardunaldi Politikoak JERC Juventudes Andalucistas Kanpainak Kirola Kronika Kukutza kultura manifestazioa Murrizketak Nafarroa Nazioartekoa Països Catalans Pasaia Portugalete Prentsa Oharrak Prentsaurrekoak Presoak Sahara Sare Herritarra Sexu Askapena Software Askea Torturak Turismoa Zaharra


COLOR WOW Sustraiaren estalkia | Beautyshop.ie\nCOLOR WOW Sustraien estalkia\nHasiera / Brand New / COLOR WOW Sustraien estalkia\nMarka: KOLORE WOW\nBlack Ekaitz Ilehoria iluna Dark Brown Argi Brown Marroi ertaina Platinum Red\nKolore epikorako diseinatutako profesionalen formulazioko lehen gama osoa. Gail Federici edertasun produktuen berritzaile ospetsuak eta nazioartean ospetsua den John Frieda orrazkerak sortutakoa (frizza konpontzeagatik eta ilehoria hobetzeagatik ezaguna den bikotea), COLOR WOW-ek teknologia aurreratuen ahalmena aprobetxatzen du koloreekin tratatutako ilea bere gailurrean mantentzeko. Federici ...\nKolore epikorako diseinatutako profesionalen formulazioko lehen gama osoa. Gail Federici edertasun produktuen berritzaile ospetsuak eta nazioartean ospetsua den John Frieda orrazkera estilistak sortutakoa (frizza konpontzeagatik eta ilehoria hobetzeagatik ezaguna den bikotea), COLOR WOWek teknologia aurreratuen indarra baliatzen du koloreekin tratatutako ilea bere gailurrean mantentzeko. Federici Brands 25 urteko ondarearen gainean eraikitako edertasun markako inkubagailua da, arazoak konpontzeko lehenak.\nEzaguna da industria lehen mailako eta teknologia onenekin nahasteagatik, Federici Brands-ek poztasuna du kontsumitzaileen bizitza aldatzean asmatutako produktuekin, benetako arazoak konpontzeko eta emaitza benetan eraldatzaileak emateko diseinatuta.\nFormula berritzaile berritzaileari esker, COLOR WOW Root Cover Up hurrengo eskuko gailua zure bizitza aldatzeko. Estali beldurgarriak diren sustraiak eta hazkundea azkar eta erraz (nahaspila gabe) emaitza ezin hobeak minutu bateko epean. - Ez dago Sustrai Gehiago !!\nArgazki-ukipen tresna errazarekin, tonu guztiek estaltzen dituzte erro grisak. - Tonu ilehoriak ilea argitu / nabarmentzen duen berriro hazteko iluna estaltzen du; inoiz ez da berriro hazten iluna peroxidorik gabe 'argitu'. - Pigmentuak ileari itsasten zaizkio, itsaskorrak edo koipetsuak izan gabe eta lausotu gabe. - Koloratu eta nabarmendu arteko denbora izugarri luzatzen du. - Askotariko pigmentuak eta propietate islatzaileak ditu, tonuek itxura naturala izan dezaten eta ile kolore sorta zabalarekin bat etor daitezen. - Ez dauka argizari edo koloratzailerik. - Urarekiko erresistentea; xanputik xanpura arte irauten du. - Sei tonuetan eskuragarri platinoa, ilehoria, marroi argia, marroi ertaina, marroi iluna eta beltza barne.\n8 tonuetan eskuragarri\nPartikula islatzaileak dituzten tonu anitzeko tonu hauek dimentsio naturaleko emaitzak ematen dituzte.\nItxura naturaleko emaitza!\nEdertasun Sari Nagusien irabazlea\n7 ALLURE 'Best of Beauty' sari barne!\nNahaste gabeko hauts mineral azkar, erraz eta zehatzak ileari berehala atxikitzen zaizkio. Estali Sustrai grisak edo ilunak. Luzatu Highlights peroxidorik gabe. Bete hutsuneak itxura lodiagoa eta osoagoa lortzeko. Hainbat pigmenturekin eta partikula islatzaileekin osatua, modu nahastuan nahasteko eta naturalki dimentsionala izateko.\nArgizaria edo tindagarririk ez, arropak edo burkoak ez dira aterako\nEz dago hondakin zurrun edo itsaskorrik\nUraren aurkako formula: euria, izerdia eta igeriketa ere jasaten ditu!\nEstali eta ukitu Sustraiak berehala\nIle lehorrean aplikatu. Kargatu eskuilaren mutur txikia hautsarekin. Erabili esku librea ilea buruaren kontra estutzeko / tentsionatzeko eta sakatuta tinko sustraietan sartzeko, buruko larruazaletik hasita eta landuz-ez erabili miaketa mugimendurik. Aplikatu hauts gehiago behar izanez gero. Kendu arinki hauts soberakinak eskuila mutur zabalarekin.\nIlea / hutsuneak


Jausitako zuhaitzarekin egurra egitea. Xabier Iraola Agirrezabala.\nXabier Iraolaren eritzia.


Nerabearen eta lagun taldearen ikus-entzunezko kontsumoa 2011n: Gipuzkoako kasu azterketa\nTheses - Communication\ndc.contributor.advisor Zuberogoitia Espilla, Aitor\ndc.contributor.advisor Juaristi Larrinaga, Patxi\ndc.contributor.author Pavon Arrizabalaga, Amaia\ndc.date.submitted 2014-06-13 es\ndc.identifier.other https://katalogoa.mondragon.edu/janium-bin/janium_login_opac.pl?find&ficha_no=108232 en\ndc.description Mención Europea\ndc.description.abstract Ikerlan honen helburu nagusia da ezagutzea 12 eta 16 urte bitarteko gaztetxo gipuzkoarren ikus-entzunezko kontsumo-ohiturak. Izan ere, zenbait faktore tarteko direla (telebistaren digitalizazioa, euskarri mugikorren hedapena eta banda-zabalera handiko Interneteko konexioak orokortu izana, nagusiki) ikus-entzunezkoen eskaintza nabarmen aldatu da Gipuzkoan 2010az geroztik. Horrenbestez, aro berriko nerabeen kontsumo-ohiturak aztertu dira (berauek baitira kontsumo-eredu berrien isla nabarmenena), eta baita nerabezaroan funtsezkoa den lagun-taldearen figura ere (jakiteko ea harremanik dagoen ikus-entzunezko kontsumo indibidualaren eta talde-kontsumoaren artean). Amaitzeko, generoaren perspektibatik eta gaztetxo elebidunen hizkuntza-hautuen ikuspegitik ere ikertu da nerabe gipuzkoarren ikus-entzunezko kontsumoa. Galdetegiak, sakoneko elkarrizketak eta nerabeen Tuentiko profilen eduki-azterketa baliatu dira ikerketa burutzeko. eu\ndc.description.abstract This research explores current audiovisual consumption in teenagers aged from 12 to 16. Given the changes that have taken place over recent years (i. e., television signal digitalization, the expansion of mobile devices and the generalization of broad-band Internet access), the audiovisual content provision has changed significantly since 2010. With this in mind, the study of media consumption patterns in teenagers merits particular attention. This research focuses on teenagers in the province of Gipuzkoa (Basque Country). A survey was carried out on 853 subjects throughout the province, together with 26 in-depth interviews and the content analysis of 16 Tuenti social media profiles. Given the crucial role of peer groups in teenager development, the relationship between individual and peer group consumption has been studied. Patterns were analyzed from both the perspectives of gender and of everyday language choice by bilingual youngsters within a bilingual context. en\ndc.description.abstract El objetivo principal de este trabajo de investigación es conocer el modelo de consumo audiovisual de los jóvenes (12-16 años) guipuzcoanos. La oferta audiovisual ha cambiado considerablemente en Gipuzkoa a partir del año 2010, debido a factores tales como la digitalización de la señal televisiva y la generalización de la banda ancha en Internet y los dispositivos móviles. Es por ello que se ha anailzado el consumo audiovisual adolescente (debido a que son ellos el reflejo más fiel del cambio audiovisual) en la era de la digitalización , junto con la figura del grupo de pares, tan esencial en esta franja de edad (para saber si existe relación entre el consumo audiovisual individual y grupal). Por último, se ha estudiado también el consumo audiovisual teniendo en cuenta la perspectiva de género y la elección lingüística de los jóvenes bilingües en Gipuzkoa. Se han utilizado técnicas como el cuestionario, la entrevista en profundidad y el análisis de contenido de los perfiles de la red social Tuenti para llevar a cabo la investigación. es\ndc.format.extent 401 en\ndc.publisher Mondragon Unibertsitatea. Humanitate eta Hezkuntza Zientzien Fakultatea eu\ndc.rights © Amaia Pavon Arrizabalaga en\ndc.title Nerabearen eta lagun taldearen ikus-entzunezko kontsumoa 2011n: Gipuzkoako kasu azterketa eu\nlocal.contributor.group Berrikuntza eta esku-hartzea gizarte kulturanitz eta eleanitzetan eu\nlocal.description.degree Doktoretza programa Humanitateak eta hezkuntza etorkizuneko erakundeetan eu\nlocal.description.responsability Presidencia: Ana Aierbe Barandiaran (UPV/EHU Euskal Herriko Unibertsitatea); Vocalía: Manuel Javier Callejo Gallego (UNED Universidad Nacional de Educación a Distancia); Vocalía: Eneko Bidegain Aire (Mondragon Unibertsitatea); Vocalía: Göran Bolin (Södertörns Högskola); Secretaría: Txema Egaña Osa (Mondragon Unibertsitatea) es\nWhat is eBiltegia?Purpose and missionPublish your research in open access\nOpen Access at MUWhat is Open Acces?The Library compiles and disseminates your publications\nAll of eBiltegiaCommunities & CollectionsBy Issue DateAuthorsTitlesSubjectsThis CollectionBy Issue DateAuthorsTitlesSubjects


'Hil kanpaiak' filmeko aktore donostiarren testigantza - Irutxuloko Hitza : Irutxuloko Hitza\n'Hil kanpaiak' filmeko aktore donostiarren testigantza\nJosean Bengoetxea, Dorleta Urretabizkaia eta Asier Hernandez aktoreekin hitz egin du Irutxuloko Hitzak.\nZinema aretoetara iritsi da Hil kanpaiak filma. Donostiako Zinemaldian aurkeztu zuten , eta harrera ona izan zuen. Imanol Rayo nafarrak zuzenduriko lanean hainbat aktore donostiarrek parte hartu dute. Hala nola, Josean Bengoetxea, Dorleta Urretabizkaia eta Asier Hernandez.\nHiruekin hitz egin du IRUTXULOKO HITZAk, eta elkarrizketaren laburpena ondorengo bideoan ikus daiteke.


Banatu dute Azkoitiko Urrategiko festetako otarrea - Urola Kostako Hitza : Urola Kostako Hitza\nBanatu dute Azkoitiko Urrategiko festetako otarrea\nAzkoitiko Urrategi auzoko otarrea banatu dute hango jai batzordekoek. Jose Luis Garate Gazteluk jaso du saskia, hark baitzuen 0522 zenbaki irabazle ordezkoa. Izan ere, zenbaki saridunaren jabea ez da agertu, eta horretarako epea amaitu denez, ordezkoari eman diote saria.


topic_facet:"Instalazioa eta mantenimendua (Lanbide Arloa)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Elektrizitatea eta Elektronika (Lanbide Arloa)"\nProposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Elektrizitatea eta Elektronika (Lanbide Arloa)\n5 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 5 Elektrizitatea eta automatismo elektrikoak (Modulua) 5 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 5 Fabrikazio mekanikoko produkzioaren programazioa (Heziketa Zikloa). Goi maila Gehiago ... 5 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 5 Lanbide Heziketa 5 Mantentze-lan elektromekanikoa (Heziketa Zikloa). Erdi maila 5 Mekanizazioa (Heziketa Zikloa). Erdi maila 5 Muntaia- eta mantentze-lan elektriko/elektronikoak (Modulua) 5 Sistema automatizatuak (Modulua) 4 Linea automatizatuen muntaia- eta mantentze-lanak (Modulua) 2 Lan giroko harremanak (Zeharkako Ikasgaia) 2 Sistema sekuentzial programagarriak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Linea Automatizatuen Eroapena eta Mantentze Lanak (Modulua) 1 Mekatronika Industriala (Heziketa Zikloa). Goi maila 1 Neurketa eta Erregulazio Sistemak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Maiz egiten diren galderak - Euskal Pass\n1/ Nola aktibatzen dut nire EuskalPass karta?\n2/ Nire EuskalPass-a izenduna ote da?\n3/ Bisita batzuk erreserbatu behar ote ditut?\n4/ Hiri eta herrien bisita anitzen artean aukera dezaket?\n5/ Leku bera behin baino gehiagotan bisita daiteke?\n6/ Nire egonaldia ezeztatua bada, dirua itzuliko didazue?\n7/ Nire EuskalPass galtzen badut edo lapurtzen badidate, beste bat eskuratzen ahal dut?\n8/ Talde bat osatu dugu. EuskalPass-az balia gaitezke?\nLehen aldiz erabiltzean, irakurgailu egokiaren aitzinean pasatu behar da EuskalPass-a. 48 orduz jarraian balia daiteke edo 5 egunez jarraian. 48 orduko pass-aren kasuan, lehen aldiz ostiralean 14:00etan eskaneatuz gero, igandeko 13:59ak arte baliagarri da.\nEz. Erosi eta beste norbaiti eskaintzen ahal zaio. Aldiz, pertsona bakoitzeko pass bat erosi behar da. Kasu horietan, pagatzailea bakarrik ezagutuko da, erosteko momentuan eman dituen informazioengatik.\nBai.Hiri eta herrien bisitak eta leku berezi batzuen bisitak berehala erreserbatu behar dira. Orduan, zerbitzu saltzaileei EuskalPass-a erakutsi behar zaie.\nBai. Hiri eta herri anitzen bisitak eskaintzen ditugu. Gure liburuxkan agertzen den egitaraua ikusi.\nEz. Leku bakoitzean bisita bakarra egin daiteke.\nEz. Pass-a atxiki daiteke eta urte bukaera aitzin beste momentu batez erabil daiteke. Edo hurbileko bati eman dakioke, balia dezan.\nEz. Pass-a ezin da ordezkatu. Eta ez da dirurik itzultzen. Gure zerbitzu saltzaile batekin arazo bat baldin bada (ezohiko hestea …), Euskal Elkargoko Turismo Bulegoa ez da egoeraren erantzule.\nEz. Gizabanakoentzat da bakarrik. EuskalPass-aez da taldeentzat. Euskal Elkargoko Turismo Bulegoan badago taldeei eskaini zerbitzu bat. Zuen eskaerari egokitu egitaraua osatzen lagunduko zaituzte (groupes@otpaysbasque.com).


Iratzarri egin du argiak | EIBZko liburutegia\nLogelako argia itzali, ohean sartu, eta sakelakoan azken orduko mezuren bat iritsi den begiratu. Lo egin aurreko ohiko errutina bihurtu da. Edo antzekoren bat, bai, behintzat: liburu elektroniko bat irakurtzea, azken orduko berriak tableta batean irakurtzea… Lo egin aurretik aparatu elektronikoak erabiltzeak loan eragina duela dio, baina, Brigham eta Emakumeen Ospitaleak egindako ikerketa batek. Aztertu dutenez, txarra da aparatu elektronikoak gauean erabiltzea; baita, lo egin bitartean, piztuta daudela, ondoan edukitzea ere.\nArgia igortzen duten gailuak dira ekidin beharrekoak, ikerketaren arabera. Lumineszentzia edo igortzen duten argia baita loa nahasten duena. Gizakiak lo egiteko behar duen melatonina hormona murriztu egiten du argiak. «Erritmo zirkardianoa mantentzea da melatonina hormonaren egitekoa; funtsean, garuna lotarako prestatzea», azaldu du Juan Jose Pozak, Donostiako Ospitaleko neurologoak. Argitu duenez, ilunpean sintetizatzen da melatonina: «Tabletek edota sakelakoek igortzen duten moduko argi distiratsu batek zuzenean begietan jotzeak, guztiz geldiaraz dezake melatonina hormonaren sintesia».\nPNAS aldizkarian argitaratu dute Evening use of light-emitting eReaders negatively affects sleep, circadian timing, and next-morning alertness txostena (Argia igortzen duten irakurgailuak gauean erabiltzeak eragin negatiboa du loan, erritmo zirkardianoan eta hurrengo goizeko alerta egoeran). Hamabi parte hartzailerekin egin dute ikerketa Brigham eta Emakumeen Ospitaleko Anne-Marie Chang, Daniel Aeschbach, Jeanne F. Duffy eta Charles A. Czeisler ikerlariek. Bost egunez, eta oheratu aurretik, liburu elektronikoak irakurri zituzten parte hartzaileek tableta bat erabilita; ondoren, beste bost egunez, paperean errepikatu zuten esperimentua. Ikerlariek ondorioztatu dutenez, liburua euskarri elektronikoan irakurri zuten egunetan gehiago kostatu zitzaien parte hartzaileei lo hartzea, eta denbora laburragoa eman zuten loaren REM fasean.\nArabako Unibertsitate Ospitaleko neurofisiologoa eta Loaren Espainiako elkarteko kide da Ainhoa Alvarez. Argiak loan duen eragina logikoa da, haren ustez. «Egunean esna eta gauean lo mantentzen gaituen erloju biologikoa dugu gizakiok. Baina ongi funtzionatzeko, kanpoko sinkronizagailuak behar ditu». Argia da erloju biologikoaren sinkronizagailurik garrantzitsuena: «Melatoninan eragin handiena duen argia eguzkiarena da, baina gailuak aurpegiaren aurrean izaten ditugu; zuzenekoa da esposizioa». Gailuen argi artifiziala urdina izan ohi da, uhin laburrekoa; eta begi sarean argi mota horrekiko oso sentibera diren zelulak daude. «Eguna edo gaua den zehazten duten zelulak dira», azaldu du Poza neurologoak. Gauean gailuen argia begietara zuzentzean, eguna dela interpretatzen du burmuinak; eta lo hartzeko unea atzeratu egiten du. «Atzerapenarekin programatzen da garuna lo egiteko, eta, beraz, esnatzeko ere».\nGailua erabiltzean okerrago egiten da lo, eta, zenbait kasutan, insomnioa ere eragin dezake: insomnio teknologikoa. Argia, baina, ez da arazo bakarra. Gailuek loan duten eragina bikoitza da, Alvarezen ustez. «Bi edo hiru orduko deskonexioa behar dugu lo egin aurretik; baina teknologia berriak erabiltzean oso aktibatuta gaude». Lo egiteko erlaxazioa oso garrantzitsua da, haren esanetan.\nErlaxatuak egoteko eta melatonina behar bezala garatzeko, gailuak itzaltzea da idealena, Alvarezen iritziz. «Oheratu baino bi edo hiru ordu lehenago utzi behar diogu argia igortzen duten gailu elektronikoak erabiltzeari». Ezinbestekoa denean, giroko argia erabili beharko litzatekeela dela dio; edo, behintzat, argien kontrastea ahal den eta baxuena izatea. Iritzi berekoa da Poza. Haren ustez, baina, ordubete lehenago utzi behar zaio gailuak erabiltzeari.\nTresna elektronikoak oheratu aurretik erabiltzea kaltegarria izan daiteke. Baina ez orduan bakarrik. Asko dira sakelakoa piztuta gau mahaian uzten dutenak, eta horrek ere eragina du loan. Gailuak gelatik kanpo uztea gomendatzen du Pozak: «Betazalak itxiak eduki arren, antzeman egiten ditugu piztu egiten diren argiak edo aktibatzen diren pantailak; argia irazten dute, baina ez dute guztiz geldiarazten». Loaren zikloak eten egin daitezke argi seinale horiekin; baita soinuarekin ere. «Sakelakoak alboan edukitzean, soinua edo bibrazioa entzutean, errazago esnatzen gara», azaldu du Alvarezek. Alerta egoera handitu egiten dute, gainera, sakelakoek: «Mezuren bat iritsiko zain egotean, esnaldi labur gehiago gerta daitezke».\nOhiturak aldatzeko beharra\nLo egiteko arazoak dituzten pertsonek izan behar dute, Poza eta Alvarezen ustez, arreta berezia gailu elektronikoekin. Arabako Unibertsitate Ospitaleko Lo Unitatean egiten du lan Alvarezek, eta haren pazienteengan sumatu du aparailuen eraginik: «Insomnioa duten paziente askok telebista piztuta egiten dute lo, edo tabletan jolasean aritzen dira aurretik». Ohea soilik lo egiteko erabiltzea gomendatzen die medikuak. «Ohea lo egiteko edota amodioa egiteko da», azaldu du.\nLoaren higiene ona izatea da gakoa, Alvarezen ustez. Eta ideia bera nabarmendu du Pozak ere: «Loaren higiene txarra duten pazienteak ikusten ditugu maiz». Donostia Ospitaleko Lo Unitatean egiten du lan hark. Azaldu duenez, helduek dituzte arazo gehien; baina gaztetan neurriak hartzea beharrezkoa dela iritzi dio: «Loa zaindu ezean, arazoak azaldu egiten dira». Ohiturak aldatzea da garrantzitsuena, bien esanetan, eta gomendio hauek eman dituzte: ohera ordutegi erregularrean joatea, logela lo egiteko erabiltzea soilik eta argi artifiziala ekiditea.\nKategoria Berria egunkaria, Osasuna, etiketak 2015, Ainhoa Alvarez, Anne-Marie Chang, Berria, Charles A. Czeisler, Daniel Aeschbach, Jeanne F. Duffy, Jose Poza, Loa, Osasuna. Medikuntza, PNAS aldizkaria by liburutegia. Gorde lotura.


5. atala - izozteko adina\nHARKAITZ CANO | 2013/08/08\nAgian interesgarria litzateke hemen kontatzea, nola geratu zen langabezian Nora Stewart, bere garaiaren izpiritu zitalari nobleki aurre egiteagatik.\nZorroagako Unibertsitate Libre Autonomoan (ZULA) ematen zituen eskolak. Berau da 2112. urtean euskara batuan eskolak ematen dituen bakarra. Dirulaguntza ofizialik jaso ez arren, nola edo hala eusten dio, herri borondateari esker. Tiroles-euskaldunen ghetto izendatu nahi izan du batek baino gehiagok, baina, egiaz, mundu guztiko pentsalariak pasatzen dira bertatik. ZULAko pentsalariek, gutxiengoa izan arren, paper garrantzitsua jokatu zuten Izozte Protokoloaren kontrako borrokan. Foru Erresumako unibertsitateak fitxatu nahi izan zuenean, zalantza asko izan zituen Nora Stewartek. Diru mordoa zen, ordea, eta baiezkoa eman zuen. Baina bazekien egunen batean damutu egingo zela. Iritsia zen eguna. Epaimahaiaren aurrean aldez aurretik kondenatua sentitu zen bere aspaldiko eskola bateko holoirudiak proiektatu zituztenean:\n«XX. mendeko pentsalaririk interesgarrienetako batek, Susan Sontagek, asko idatzi zuen argazkien fetitxismoaz. Argazkiak, uler bedi ondo, apenas duen zerikusirik gaur egungo oroirudiarekin. Louvre eta Metropolitan bezalako museoetan ikus daitezke garai hartako argazkiak, multiplikatzeko baino, kopia bakan batzuetan bizirauteko bokazioa zutenak; erakusteko baino, gordetzeko zirenak. Denborak ironiko bihurtzen zituen argazki haiek: umeak zahartu egiten ziren eta hil, baina argazkian izoztuta geratzen ziren betirako. Gaur egun, Izozte Aktari esker, Susan Sontagen distantzia ironiko hori deuseztatu egin da: gu gara izozten garenak eta ez argazkiak.\n«Zaila da irudikatzea, badakit: baina egin ahalegin bat. Ahalegindu zaitezte denbora-konpresiorik posible ez zen garai bat imajinatzen. Dena denbora errealean egiten zen. Ez zen posible ordubete minutu batean konprimitzea, orain egiten dugun bezala. Zeregin gogaikarrienak ere denbora errealean bete behar ziren. Ez zegoen plazer uneak dilatatzerik. Hori, irudi artifizialekin, film esaten zitzaien irudi segida primitibo haiekin bakarrik zen posible neurri batean, baina ez objektiboki, subjektiboki baizik: kamera azkarra eta kamera geldoa esaten zitzaion jostailutxo horren bidez grabatutako irudiak –errepresentazioak beti– azeleratu edo makaldu zitezkeen, baina ez zegoen hori berbera egiterik norberaren bizitzarekin. Jendea zahartu egiten zen eta hil. Eta hortxe zegoen, hain zuzen ere, bizitzaren xarma. Horrek egiten zuen bizitza baliotsu. Horrek eragiten zuen nork bere denboraz egiten zuen erabilera arte hutsa izatea. Aukeratu egin behar zelako denbora hori zertan erabili eta zertan ez. Lehentasunak ezarri behar ziren. Horrek eragiten zuen nork bere burua gainditzea, hobekuntza etengabea posible izatea eta giza arrazak aurrera egitea, gero eta hobeak izatea. Nekez lortuko dugu horrelakorik Izozte Akta indarrean sartzen bada... Oraindik ez dakigu zeintzuk izango diren ondorioak, pentsaezinak direlako haietako asko, baina garesti ordainduko dugula, horretaz ez daukat dudarik».\nDoc Threeman katedra buruak izoztu egin zituen holoirudiak.\n-Zureak dira hitz horiek, mademoiselle Stewart? Ez duzu bilbatua ere hitz egiten... n´est pas?\n-ZULAko unibertsitatean emandako eskola bat da, not here.\nBilbatuaz hitz egin zuen Norak, han alferrik ari zela jakin arren.\n-Sinatuko zenituzke aujourd´hui ere, hitzez hitz?\nBaietz esan zuen Norak.\n-Ez datoz bat gure universidadearen linea editorialarekin. Politikatik aparte saiatzen gara, vous savez bien.\n-Esan garbi: Izoztearen Aldekoak zarete, Threeman jauna. Klinika Unibertsitarioak garatuko du negozioaren zatietako bat.\n-Hau ez da negocio bat, beste zerbait da. Une autre chose.\n-Zer pentsatuko luke honetaz zuen Escriva de Balaguer maiteak?\n-Beste época bat zen. Además, ez zegoen progresoaren kontra, au contraire. Ez gara un secteur ultra fermé...\nBilbatua jasan zezakeen. Prolatinoen hizkuntz ereduak, ordea, botalarria eragiten zion Norari. Ezin zuen eraman.\n-Tira, mesedez: erlijio gizonak zarete... Heriotza bizitzaren parte da.\n-Baita bizitza zaintzeko intentoa ere. Zin-egite hipocraticoan jasotzen da. On est tout là... Hau zin-egite hipokratiko baten extensión da. Gainera, ez gaude betiereko izoztearen alde. Chosen amaiera contemplatzen dugu. Denbora-dilatazioaren luzapen bezala bizi dugu hau dena... La loi, c´est la loi... Ala temps réelean bizi zara zu? Bien sûr ezetz!\n-Ez gatoz bat, hori da dena. Aberasgarria da beti ezadostasuna, ala? Hori erakusten diegu ikasleei: beren kasa pentsatzen. To think for themselves.\n-Comprendituko duzu ezin dizugula eskolak ematen jarrai dezazun utzi.\n-Laisser faire, laisser passer...?\n-Enseignant ona zara, estimatzen zaitugu... Beharbada birpentsa genezake l´affaire, perdonantza eskezko gutun formal bat idatziko bazenu...\n-Ez daukat burutan halakorik. Sentitzen dut.\n-Bonne chance, orduan... Foru Erresumako universidade publikoan lekurik izan zenezake, peut-être. Baina han ere doctrina emateaz ahaztuko nintzateke badaezpada, si fuese tú.\nMemodosi bat ziztatzeko premia larria sentitu du Nora Stewartek.


Abenduaren 4tik 7ra\nMendi Talk: PASIOA VS ALGORITMOA\nPanel Talk: ATXARTEKO LAGUNAK\nAbenduaren 4a – 11:00 Itsasmuseum\nHizlariak: Jan Zahula, Sandi Bertoncelj, Javier Urbón, José Allende, Rafa Elorzak aurkeztuta.\nAldibereko itzulpena gaztelania/ingelera\nAbenduaren 5a – 11:00 Itsasmuseum\nHizlaria: Jaume Ripoll (FILMINeko sortzailetako bat eta zuzendari editoria). Aritz Galarzak(ETBko programazio eta ikusentzunezko edukien erosketen burua) aurkeztuta.\n2008ko krisia lehertu aurretik jaio zen FILMIN, plataformen arteko gerra sortzen ari zenean, bai behintzat Espainian. Eta gainera era autonomoan egin zuen, bere plataforma sortuz. Geroztik ahoz ahoko promozioaren bidez urratu du bidea, eta erabiltzailearen esperientzian arreta handia jarri\nAbenduaren 6a – 11:00 Itsasmuseum\nHizlariak: Paula Olaz eta Joaquín Gómez\nAbenduaren 7a – 11:00 Itsasmuseum\nHizlaria: Arantzazu Sáez de Lafuente. Juanjo San Sebastianek aurkeztuta\nArantzazu Saez de Lafuente esperimentazio plastiko etengabean ari da lanean, eta naturaren tratamendua da bere indar-guneetako bat. Bere proiektu guztiek oinarri fotografikoa dute, eta Atxarteko honek ere halaxe du. Haitzarte hartara joatean, kontrajarritako oroitzapenak azaleratuko zaizkio, harrobiak sortutako joan-etorriena batetik, eta inguruko hormetan eskalada egitera joaten zirenena bestetik. Eta denbora igaro bada ere, ospatu egiten du eskalatzaileek eta mendizaleek mendiarekin duten hitzordura joaten jarraitzea.\nGonbidapenak hartzeko www.mendifilmfestival.com\nAretoan sartzeko kontrola Mendi Filmeko kide batek egingo du QR kode bidez.


Berria.info - Esperimentalismoa saritu dute\nKarlos Linazasorok irabazi du Erein-Euskadiko Kutxa saria, eta Donostia Opera Prima Aitziber Etxeberriak" />\nOstirala, 2014ko apirilak 25 - 00:35 Kultura\nKULTURA;2007-03-16;Esperimentalismoa saritu dute. Karlos Linazasorok irabazi du Erein-Euskadiko Kutxa saria, eta Donostia Opera Prima Aitziber Etxeberriak\nEsperimentalismoa saritu dute\nKarlos Linazasorok irabazi du Erein-Euskadiko Kutxa saria, eta Donostia Opera Prima Aitziber Etxeberriak\nDaTu JaKinGarriaKErein-Euskadiko Kutxa saria Karlos Linazasororen Diotenez narrazio bilduma esperimentalari ematea erabaki du Txuma Lasagabaster, Koro Navarro, Pello Gereño eta Iñaki Aldekoak osatutako epaimahaiak; eta Donostia Opera Prima duela lau urte sari bera jaso zuen idazleari, Aitziber Etxeberriari, oraingoan 31 baioneta nobelarengatik . Liburu «esperimentala» da Diotenez, Karlos Linazasorok (Tolosa, 1962) azaldu duenez, baita oso «pertsonala» eta «ezohikoa» ere. Horregatik, epaimahaikideei izan duten «ausardia» eskertu die. «Askoz ere errazagoa da, honelako kasu batean, nobela bat saritzea. Konbentzionalagoa da eta, merkatuari begira, saltzeko errazagoa».\nDiotenez «liburu zaila» da, egilearen iritziz. «Oso ipuin metaforikoak dira, era askotako aipuak dituzte, literarioak eta bestelakoak, eta irakurle konplizea eskatzen dute. Irakurri baino gehiago, irakurleak interpretatu egin behar du. Kontatu eta dena esan baino gehiago, nik iradoki egiten baititut gauzak, gero irakurleak interpreta ditzan».\n«Testu minimalistak dira, apaingarririk gabekoak, soberako ezer gabekoak» Diotenez liburukoak. «Genero fantastikoan kokatuko nuke nik liburua, irudimena baita baliabide nagusia. Gaiei eta estiloei dagokienez, denetik dago: umore beltza, umore txuria, pasarte lirikoak, ipuin poetikoak, anatomiaren inguruko jolasak, ipuin klasiko ezagunen re-make-ak, ipuin onirikoak, surrealistak...».\nBi zatitan banatuta dago Diotenez. Aurrenekoa -Zazpi ipuin 'ars poetika' baterako-, aforismoz eta apuntez egindako ipuinez osatua dago. Bigarrena -Holaxe kontuk. 1'43 eskalan- 200 inguru mikroipuinez.\nZer gerta ere (Alberdania, 1994), Ez balego beste mundurik (Alberdania, 2000), Ipuin errotikoak (Alberdania, 2001), Itoko dira berriak (2003) eta Glosolaliak eta beste (Alberdania, 2004) liburuen ondotik, Karlos Linazasororen dekalogia baten seigarren liburukia izango da, kalera iristen denean, Diotenez, ipuin liburu saritua.\nDekalogiako zazpigarren liburuaren idazketa lana hasia du Linazasorok. «Ipuin liburua izango da, eta aita zenak utzitako paperekin zerikusia izango du», aurreratu du. Iñaki Linazasoro idazle eta Tolosako alkate ohiaren semea da Karlos Linazasoro. GERRA GIROAN, DONOSTIAN, 1813AN. Aitziber Etxeberriaren (Zarautz, 1973) lan sarituak 1813ko Donostian kokatzen du irakurlea, gerra garaian. Beatriz eta François ditu protagonista nagusi: Ulian bizi den donostiar alarguna da Beatriz; Napoleonen armadako soldadua François. «Ez da maitasun istorio bat», zehaztu du Etxeberriak. «Soldaduak osasun arazo bat dauka, begiko gaixotasun bat. Alarguna, Beatriz, garai batean petrikiloa izan zela jakiten du, sendabelarretan aditua izan zela, eta orduan harengana joko du, bere arazoa konpondu nahian».\nSoldaduaren eskariak aztoratu egingo du Beatriz, sendabelarren inguruko kontu horiek erabat alde batera utziak baitzituen iraganean izandako gorabehera batzuen ondorioz. «Nobelaren hari nagusia Beatrizen aztoramendu horren arrazoiak deskubritzera bideratuta dago», dio Etxeberriak. «Beatrizen alabak ez daki ezer Beatrizek sendabelarrekin egiten zituenen inguruan. Igartzen du ama aztoratuta dagoela, ez dela lehengoa, zerbait ezkutatu nahi diola; eta jakin egin nahi du zer eta zergatik. Soldaduak ere badu iragan bat, nobelan poliki-poliki agerian geratzen dena».\nDonostia frantsesen esku zegoen nobela girotuta dagoen garaian, eta ingelesek Donostia nola erre zuten ere kontatzen da. Dokumentazio lan handia eskatu dio nobelak egileari. «Liburuan azaltzen diren gertakari historikoak benetakoak dira, dokumentatuta daude, eta badute beren pisua nobelako istorio nagusian. Gerra testuinguru batean daude, eta horrek eragina du François nahiz Beatrizengan ere».\nDuela hiru urte sari bera irabazi zuen Etxeberriak, Tango urdina nobelarekin. Beraz, nahiz eta sariak Donostia Opera Prima izena izan, 31 baioneta ez da kasu honetan irabazlearen opera prima. Parte hartzeko oinarrietan, aurretik libururik argitaratu gabea izatea edo, bestela, 35 urte baino gutxiago izatea eskatzen da, eta horregatik parte hartu ahal izan du Etxeberriak.\nTango urdina eta 31 baioneta «zeharo diferenteak» dira, egilearen iritziz. «Tango urdina gaur egungo giroan kokatuta dago, eta bizilagun batzuen arteko harremanak ditu kontagai, orainaldian eta lehen pertsonan. 31 baioneta, aldiz, XIX. mendearen hasieran dago girotua, hirugarren pertsonako narratzailea du...».\nLiteratura idazteko ildo finkorik ez du Etxeberriak. «Une jakin batean zerbaitek erakartzen banau, horri heltzen diot». Ez da idazle edo joera jakin bati loturik sentitzen. «Badira oso gustuko ditudan idazle batzuk, baina denetik irakurtzea gustatzen zait».\nNobelez gain, ipuinak ere idatzi izan ditu Etxeberriak, argitaratu ez arren. Aurrerantzean ere nobelaren bidetik jarraituko duela uste du, nagusiki behintzat. Oraindik ez du, ordea, hurrengo nobelarako asmo zehatzik.\n«Gertakari historikoak benetakoak dira, eta badute beren pisua nobelako istorio nagusian»\n«Oso ipuin metaforikoak dira, era askotako aipuak dituzte, eta irakurle konplizea eskatzen dute»\nIrabazleak: Erein-Euskadiko Kutxa saria, Karlos Linazasororen 'Diotenez' ipuin liburuarentzat; eta Donostia Opera Prima saria, Aitziber Etxeberriaren '31 baioneta' nobelarentzat.\nEpaimahaia: Txuma Lasagabaster (literatur kritikaria), Koro Navarro (itzultzailea), Pello Gereño (Euskadiko Kutxaren ordezkaria) eta Iñaki Aldekoa (Erein argitaletxearen ordezkaria).\nSarien diru kopuruak: Erein-Euskadiko Kutxa saria, 24.000 euro -aurtengo deialdiari dagokiona gehi duela bi urteko deialdiari zegokiona- eta Alvaro Matxinbarrena artistaren obra bat; Donostia Opera Prima saria, 9.000 euro -aurtengo deialdiari dagokiona gehi duela bi urteko deialdiari zegokiona- eta Ramon Ruiz Cabestany artistaren obra bat.\nArgitalpen data: apirilaren 23a baino lehen (Liburuaren Nazioarteko Eguna), Erein argitaletxearekin.\n2003: Erein-Euskadiko Kutxa saria, Joxe Belmonteren 'Hamar urte barru' nobelarentzat; eta Donostia Opera Prima saria Xabier Etxaniz Rojoren 'Koadro isila' eta Aitziber Etxeberriaren 'Tango urdina' nobelentzat. Hiru nobela horiek Erein argitaletxeak eman zituen argitara.\n2005: Bi sariak eman gabe geratu ziren, epaimahaiaren erabakiz.